section_heading: Dying to Say This to You
paragraph_text: Drugi album, Dying to Say This to You, snimljen je u studiju Studio 880 u Oaklandu, Kalifornija, a producirao ga je Jeff Saltzman (producent debitantskog albuma The Killersa Hot Fuss i dvaju pjesama s Blondieovog Panic of Girls). Na Europsku turneju krenuli su u rujnu te im se u listopadu pridružio sastav Panic! at the Disco. Turneja je uključivala koncert u Londonu i drugim većim Europskim gradovima. Nakon turneje, The Soundsi krenuli su na turneju po SAD-u, koju su započeli s "tajnim koncertom" za koji su informacije dali na MySpaceu. Predgrupa većine koncerata bio je sastav Shiny Toy Guns. Na kraju, The Soundsi su odsvirali oko 200 koncerata 2006. godine, od kojih je više od pola bilo u SAD-u.